Diari Oficial de la Generalitat Valenciana


Sumari del DOGV 6039, del 19-06-2009 (2009/7125)

ORDRE d'11 de juny de 2009, de la Conselleria de Benestar Social, per la qual es convoquen els premis de literatura «La joventut escriu en solidari».
-----------------------------------------------------------------------------------------------------------------------------------------------------

### Dades del document

Número de DOGV
:   6039

Data del DOGV
:   19-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7125


Data del document
:   11-06-2009

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * distinció honorífica

ORDRE d'11 de juny de 2009, de la Conselleria de Benestar Social, per la qual es convoquen els premis de literatura «La joventut escriu en solidari». [2009/7125]
La Llei de la Generalitat Valenciana 4/1989, de 26 de juny, sobre l'Institut Valencià de la Joventut, atribueix a este organisme, entre d'altres, la funció de potenciar la promoció sociocultural de la joventut.
Per acord del Consell de la Generalitat, s'ha declarat 2009 Any de la Solidaritat, a fi d'impulsar, promoure i donar suport a una sèrie d'actuacions que reivindiquen la solidaritat del poble valencià, en homenatge a la figura del Pare Jofré i la seua tasca, i a la de totes les persones i institucions de la nostra terra que han fet de la solidaritat, la caritat i el compromís amb els més febles, el lema de la seua vida.
El terme solidaritat apareix cada vegada més com un referent obligat i necessari en la nostra societat. A fi de potenciar i incentivar la creativitat literària entre els jóvens i oferir-los una via on poder expressar les experiències acumulades i la seua particular visió sobre este concepte -de vegades tan abstracte i, tanmateix, tan ple de sentit-, la Conselleria de Benestar Social convoca els premis de literatura «La joventut escriu en solidari».
Per això, i fent ús de les competències que em confereixen l'article 28 de la Llei 5/1983, de 30 de desembre, del Consell, i l'article 47.11 del text refós de la Llei d'Hisenda Pública de la Generalitat Valenciana,
ORDENE
Primer
Es convoca concurs públic per a la concessió dels premis de literatura «La joventut escriu en solidari» i s'aproven les bases per les quals es regirà esta convocatòria, i també el model de sol·licitud i la documentació necessària, que s'inclouen com annexos I i II de la present ordre.
Segon
Els premis es finançaran a càrrec de la línia de subvenció SE000031 del pressupost de l'Institut Valencià de la Joventut per al 2009, amb un import global màxim d'11.300 euros.
DISPOSICIÓ ADDICIONAL
Única
Els premis convocats mitjançant esta ordre no necessiten ser notificats a la Comissió Europea, de conformitat amb el que disposa el Decret 147/2007, de 7 de setembre, del Consell, pel qual es regula el procediment de notificació i de comunicació a la Comissió Europea dels projectes de la Generalitat destinats a establir, concedir o modificar ajudes públiques, per no reunir tots els requisits de l'apartat 1 de l'article 87 del Tractat CE, atés que els beneficiaris finals són persones físiques.
DISPOSICIONS FINALS
Primera
Es faculta el director general de l'Institut Valencià de la Joventut per a dictar totes les instruccions i les resolucions que calguen per al desplegament i l'execució del que preveu esta ordre.
Segona
La present ordre entrarà en vigor l'endemà de la seua publicació en el Diari Oficial de la Comunitat Valenciana.
Tercera
Contra la present convocatòria, que posa fi a la via administrativa, podrà interposar-se recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir de l'endemà de la seua publicació en el Diari Oficial de la Comunitat Valenciana, d'acord amb el que estableix la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, podrà interposar-s'hi recurs de reposició, davant del conseller de Benestar Social, en el termini d'un mes comptador a partir de l'endemà de la publicació d'esta ordre, d'acord amb el que preveu la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 11 de juny de 2009
El conseller de Benestar Social i vicepresident tercer del Consell,
JUAN GABRIEL COTINO FERRER
ANNEX I
Bases de la convocatòria
Primera. Requisits dels participants
Podran participar en la present convocatòria jóvens les edats de la qual estiguen compreses entre els 16 i els 35 anys, ambdues inclusivament, a data 31 de desembre de 2009.
Segona. Modalitats i categories
1. S'estableixen dues modalitats, corresponents a narrativa i poesia, per a cada una de les llengües oficials de la Comunitat Valenciana.
2. I, dins de cada modalitat, dues categories en funció de l'edat dels participants:
- Júnior: de 16 anys a 21 anys
- Sènior: de 22 anys a 35 anys
Tercera. Condicions tècniques de les obres
Les obres hauran de ser originals i inèdites en tota la seua extensió i podran presentar-se en qualsevol de les dues llengües oficials de la Comunitat Valenciana. No s'hi admetran obres premiades en altres certàmens o concursos.
El tema sobre el qual versaran les obres serà «la solidaritat».
En la modalitat de narrativa, l'extensió mínima serà de 5 fulls DIN A4, i la màxima, de 12 (aproximadament 30 línies de 70 caràcters per pàgina), mecanografiats a mà o per mitjà d'impressió informàtica, a doble espai i per una sola cara.
En la modalitat de poesia, s'admetrà llibertat de metre i rima, i l'extensió serà de 20 versos, com a mínim, i de 50 versos, com a màxim.
S'hi podrà participar en una o més modalitats (dins de la seua categoria), però sols amb una obra per modalitat.
No s'acceptaran obres el contingut del qual puga ofendre, ferir o danyar els sentiments o les creences de tercers.
Quarta. Sol·licituds
1. Les sol·licituds s'emplenaran en el model normalitzat que figura en l'annex II; model de sol·licitud que estarà també a disposició dels sol·licitants a les seus de l'Institut Valencià de la Joventut - IVAJ a Alacant (Rambla de Méndez Núñez, 41, Torre de la Generalitat, 03518), Castelló (carrer dels Orfebres Santalínea, 2, 12330) i València (carrer de l'Hospital, 11, València, 46031), o bé s'hi podrà accedir a través del web de l'IVAJ (adreça: www.ivaj.es).
2. La sol·licitud haurà d'anar acompanyada de la documentació següent:
a) En sobre tancat, i amb el mateix títol que figure en l'apartat B del full de sol·licitud, l'original i tres còpies del text amb què es participa. L'obra es presentarà sense signatura ni indicació alguna d'autoria.
b) Còpia confrontada del DNI, en el cas d'espanyols; del document d'identitat o passaport nacional vàlid en vigor, en el cas de nacionals d'estats membres de la Unió Europea o d'altres estats que formen part de l'Acord sobre l'Espai Econòmic Europeu inclosos en els supòsits que preveu l'article 6.1 del Reial Decret 178/2003, de 14 de febrer, o de la targeta de residència a Espanya, en la resta de casos.
En l'exterior del sobre es farà constar el títol de l'obra, i la modalitat literària i categoria en què es participa.
3. La sol·licitud, original de l'obra i còpies, i la resta de documents que hagen d'aportar-se en els distints tràmits del procediment de concessió dels premis, podran presentar-se al Registre General de l'IVAJ (carrer de l'Hospital, 11, València, 46536), en el de les unitats territorials d'Alacant (Rambla de Méndez Núñez, 41, Torre de la Generalitat, 03609) o Castelló (carrer dels Orfebres Santalínea, 2, 12451), o en qualsevol dels llocs que preveu l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
En cas d'enviament per correu certificat, la presentació de la documentació a l'oficina de correus corresponent haurà de fer-se d'acord amb el que disposa l'article 31 del Reial Decret 1829/1999, de 3 de desembre, en sobre obert, a fi que l'exemplar de la sol·licitud destinat a l'IVAJ siga datat i segellat. En el cas que el full de sol·licitud no estiga datat i segellat per l'oficina de correus corresponent, s'entendrà com a data vàlida de presentació aquella en què tinga entrada al Registre de l'IVAJ.
Cinquena. Termini de presentació de sol·licituds
El termini de presentació de sol·licituds serà el comprés entre l'endemà del dia en què tinga lloc la publicació de la present ordre en el Diari Oficial de la Comunitat Valenciana i el dia de 30 d'octubre de 2009, ambdós inclusivament. L'incompliment d'este termini determinarà la no-admissió de la sol·licitud.
Sisena. Tramitació
1. El procediment de concessió dels premis es tramitarà en règim de concurrència competitiva.
2. La instrucció del procediment correspondrà al Servei de Gestió i Planificació de Programes de l'IVAJ.
Setena. Resolució
1. Per a la valoració i la selecció dels treballs presentats, la Direcció General de l'IVAJ designarà un jurat compost per un mínim de tres i un màxim de cinc membres, triats entre persones de reconegut prestigi en el món cultural i social. El secretari del jurat, que actuarà amb veu però sense vot, serà nomenat d'entre el personal al servei de l'Institut.
A l'hora de valorar i seleccionar les obres presentades, el jurat tindrà en compte la seua adequació a la temàtica del concurs, i la seua qualitat literària i innovació creativa, i podrà declarar desert qualsevol dels premis si, al seu criteri, les obres presentades no s'ajusten als requisits d'estes bases o no reuneixen la qualitat suficient.
Competeix al jurat la interpretació i l'aplicació d'estes bases.
2. La competència per a resoldre correspon a la Direcció General de l'IVAJ, després del veredicte vinculant que faça el jurat una vegada examinats els treballs presentats.
3. El termini màxim de resolució i notificació serà de tres mesos comptadors a partir de l'endemà del dia en què acabe el termini de presentació de sol·licituds. Transcorregut el dit termini sense que s'hi haja dictat una resolució expressa, les sol·licituds presentades podran entendre's desestimades, de conformitat amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana. Tot això sense perjuí de l'obligació de resoldre i notificar que estableix l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
4. Els autors podran retirar els treballs no premiats en el termini màxim d'un mes comptador a partir de la data en què es faça publica la resolució de concessió dels premis. Si transcorregut el dit termini les obres no hagueren sigut retirades, l'IVAJ procedirà a la seua destrucció per salvaguardar el dret a la propietat dels autors.
Huitena. Dotació
1. Es concediran premis per un import total de 11.300 euros distribuïts de la manera següent:
1.1. Modalitat de narrativa
1.1.1. Valencià
a) Categoria júnior
- un primer premi de 950 euros i publicació de l'obra
- un accèssit de 450 euros cada un i publicació de l'obra
b) Categoria sènior
- un primer premi de 1.650 euros i publicació de l'obra
- un accèssit de 600 euros cada un i publicació de l'obra
1.1.2. Castellà
a) Categoria júnior
- un primer premi de 950 euros i publicació de l'obra
- un accèssit de 450 euros cada un i publicació de l'obra
b) Categoria sènior
- un primer premi de 1.650 euros i publicació de l'obra
- un accèssit de 600 euros cada un i publicació de l'obra
1.2. Modalitat de poesia
1.2.1. Valencià
a) Categoria júnior
- un primer premi de 500 euros i publicació de l'obra
- un accèssit de 200 euros cada un i publicació de l'obra
b) Categoria sènior
- un primer premi de 950 euros i publicació de l'obra
- un accèssit de 350 euros cada un i publicació de l'obra
1.2.2. Castellà
a) Categoria júnior
- un primer premi de 500 euros i publicació de l'obra
- un accèssit de 200 euros cada un i publicació de l'obra
b) Categoria sènior
- un primer premi de 950 euros i publicació de l'obra
- un accèssit de 350 euros cada un i publicació de l'obra
2. L'import dels premis estarà subjecte a la retenció de l'impost sobre la renda de les persones físiques que marca la llei.
3. L'import dels premis s'entendrà com a pagament dels drets d'autor de la primera edició, patrocinada per l'IVAJ. Una vegada exhaurida esta edició, o transcorreguts dos anys des de la data de concessió dels premis, els autors recuperaran els drets sobre les obres.
4. Les obres premiades seran cedides pels seus autors durant 2 anys a l'IVAJ, qui es reserva el dret de divulgar-les o difondre-les públicament i reproduir-les, sense que, per això, els seus autors -als quals se'ls reconeix la propietat de les obres- en meriten cap dret.
Novena. Difusió de les obres premiades i promoció dels participants
L'IVAJ es reserva el dret de publicar les dades de la sol·licitud que considere d'interés per a la promoció dels jóvens creadors.
Desena. Obligacions dels autors premiats
a) Cedir la seua obra a l'IVAJ, mitjançant un document escrit, i autoritzar-lo durant 2 anys, i en qualsevol àmbit territorial, per a l'exercici dels drets de divulgació, reproducció i distribució de la dita obra.
b) Complir les obligacions previstes per al règim de subvencions i ajudes públiques que siguen aplicables a la present ordre, de conformitat amb el que disposa la Llei 38/2003, de 17 de novembre, General de Subvencions, el text refós de la Llei d'Hisenda Pública de la Generalitat Valenciana aprovat pel Decret Legislatiu de 26 de juny de 1991, del Consell de la Generalitat Valenciana, i la resta de legislació concordant i d'aplicació.
c) Una vegada transcorregut el termini previst en l'apartat a) de la present base, fer constar el nom del premi i la institució que el concedeix en qualsevol mena de difusió de les obres premiades que es duga a terme.
Onzena. Acceptació de les bases
La participació en la present convocatòria implica l'acceptació de les bases que la regulen.